පෘථිවියේ රහසේ සැඟවී වෙස්වළාගෙන ජීවත් වන හොඳ පිටසක්වළයන් සහ නපුරු පිටසක්වළයන්ට එරෙහිව නීතිය ක්‍රියාත්මක කරමින් පිටසක්වළ ආක්‍රමණිකයන්ට විරුද්ධව සටන් වදින විශේෂ රහස් පොලිස් නිලධාරීන් කණ්ඩායම වන ‘මෙන් ඉන් බ්ලැක්’ රහස් සංවිධානයේ වික්‍රම ලොකු කුඩා කා අතරේත් ජනප්‍රියය. මෙන් ඉන් බ්ලැක් චිත්‍රපට මාලාව ආරම්භ වූයේ 1997 වසරෙනි. ඒ, හොලිවුඩයේ ප්‍රවීණ මෙන්ම ජනප්‍රිය නළුවන් දෙපළක් වන ටොමී ලී ජෝන්ස් සහ විල් ස්මිත්ගේ එකමුතුවෙනි. ප්‍රහසනය පිරි අපූරු ක්‍රියාදාම චිත්‍රපටයක් ලෙස බොක්ස් ඔෆිස් වාර්තා පිහිටුවීමට පළමු මෙන් ඉන් බ්ලැක් චිත්‍රපටය සමත් විය.
පිටසක්වළ ආක්‍රමණිකයන්ට විරුද්ධව සටන් වදින විශේෂ රහස් පොලිස් නිලධාරීන් කණ්ඩායමේ නම කුමක්ද?
‘මෙන් ඉන් බ්ලැක්’